मुंबई में बारिश के कारण हाहाकार मचा हुआ है. भारी बारिश के कारण तिलक नगर और चेंबूर रेलवे स्टेशन के बीच रेलवे की पटरियों पर पुल का हिस्सा गिर गया है. इससे मुंबई में हार्बर लाइन पर रेल सेवा बाधित हो गई है. इस कारण दोनों तरफ से ट्रेनें पूरी तरह से रुक गईं. हालांकि मलबा साफ किया जा चुका है. लेकिन पुल के जरिये अभी सड़क यातायात शुरू नहीं हो पाया है.

पहले ऐसी रिपोर्ट आई थी कि पुल गिर गया है. लेकिन बाद में रेलवे बयान जारी कर साफ किया कि पुल नहीं बल्कि डिवाइडर टूट कर गिरने से ट्रेन सेवा प्रभावित हुई. अब मलबा को साफ कर लिया गया है.

CPRO Central Railway:It's to inform that neither bridge nor slab of road over bridge(ROB)has fallen down b/w Tilak Nagar&Chembur. It's a portion of flower bed of divider of ROB which has fallen.Debris are being cleared from track.Road traffic on it has been suspended.#Maharashtra — ANI (@ANI) August 3, 2019

महाराष्ट्र के विभिन्न शहरों में जैसे मुंबई, ठाणे,पालघर, रायगढ़ और रत्नागिरी में लगातार दूसरे हफ्ते बारिश जारी है. इससे न सिर्फ सड़क यातायात बल्कि आम जन-जीवन प्रभावित हुआ है. मुंबई में लगातार 10 दिन से बारिश हो रही है. उपनगरों और शहर के निचले हिस्सों, सबवे और सड़कों पर तीन-चार फुट पानी भर गया है, जिससे यातायात बुरी तरह प्रभावित हुआ है. नाला सोपारा, वसई (पालघर जिला) मीरा रोड, भायंदर, ठाणे सिटी (ठाणे), रोहा, पनवेल (रायगढ़), मानगांव और मंदनगढ़ (रत्नागिरी) के कुछ हिस्सों में कई इलाकों में जलभराव की जानकारी मिली है.

#WATCH Maharashtra: Brihanmumbai Municipal Corporation (BMC) workers clean the garbage spewed by the sea at Marine Drive, as high tide hits Mumbai pic.twitter.com/g4HyTk5UFP — ANI (@ANI) August 3, 2019

Maharashtra: Waterlogging on railway tracks at Thane railway station due to rainfall in the area. pic.twitter.com/wVrfk4ik17 — ANI (@ANI) August 3, 2019

वहीं मुंबई के बोरीवली, कांदीवली, अंधेरी, सांताक्रूज, खार, बांद्रा, माटुंगा, परेल, दादर, किंग्स सर्किल, सायन, विक्रोली, घाटकोपर, अकुर्ला, भांडुप, मुलुंड और अन्य हिस्सों में पानी भर जाने की वजह से लोगों को यातायात में भारी परेशानी का सामना करना पड़ रहा है. बीते 24 घंटों में मुंबई में 53.6 मिली मीटर बारिश दर्ज की गई है.वहीं दूसरी ओर नवी मुंबई के पांडवकडा फॉल में 4 छात्राएं डूब गईं, जिनमें से एक की मौत हो गई. ये छात्राएं पिकनिक मनाने शनिवार सुबह पहुंची थीं. लेकिन अचानक आए पानी के तेज बहाव में चारों छात्राएं बह गईं. जानकारी मिलने के बाद रेस्क्यू ऑपरेशन शुरू हो गया, जिसमें एक छात्रा का शव बरामद किया गया.